Diari Oficial de la Generalitat Valenciana


Sumari del DOGV 4317, del 20-08-2002 (2002/8813)

Notificació de la denegació d'autorització d'obertura de una nova oficina de farmàcia a València, a Emilia Zamorano González.
-----------------------------------------------------------------------------------------------------------------------------

### Dades del document

Número de DOGV
:   4317

Data del DOGV
:   20-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/8813


Organisme emissor
:   Conselleria de Sanitat

Tipus de document
:   Anunci

Notificació de la denegació d'autorització d'obertura de una nova oficina de farmàcia a València, a Emilia Zamorano González. [2002/8813]
  
No ha sigut possible notificar de forma personal i directa a la Sra. Emilia Zamorano González, la resolució del director general per a la Prestació Farmacèutica, de data 6 de maig del 2002, recaiguda en l'expedient O.F. 224/01; V-127/90. Se'n fa ara la publicació en el tauler d'edictes de l'Ajuntament de València i en el Diari Oficial de la Generalitat Valenciana, en compliment del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 8 de juliol del 2002. El director general per a la Prestació Farmacèutica: José Luis Gomis Gavilán.
  
?Vista la sol·licitud formulada per la Sra. Emilia Zamorano González, a l'empara de l'article 3.1.b), del RD 909/78, de 14 d'abril, per a l'obertura d'una nova oficina de farmàcia al municipi de València, zona compresa entre Av. d'Eivissa, c/ Menorca i marge esquerre del riu Túria, corresponent als districtes postals números 46384 i 46407, i examinats els següents
  
Antecedents de fet:
  
I. Amb data 26 de novembre de 1990, la Sra. Emilia Zamorano González va sol·licitar davant del Col·legi Oficial de Farmacèutics de la província de València l'autorització necessària per a l'obertura d'una nova oficina de farmàcia, a l'empara del que disposa l'article 3.1.b) del RD 909/78, de 14 d'abril, i es va iniciar el tràmit de l'expedient núm. 127/90.
  
II. Amb data 6 d'agost del 2001, el Col·legi Oficial de Farmacèutics de la província de València trasllada l'expedient a la Conselleria de Sanitat.
  
III. El tràmit de l'expedient es posà en coneixement dels farmacèutics establits en les proximitats de la zona delimitada del municipi de València i es va obrir un període probatori a fi d'acreditar la concurrència dels requisits necessaris per a la concessió de l'autorització sol·licitada. Intentada la notificació personal a la sol·licitant en el domicili assenyalat per ella sense obtindre'n resultat, es procedí a fer la notificació d'acord amb el que preveu l'article 59.4 de la Llei de Règim Jurídic de les Administracions Públiques i del Procediment Administratiu Comú.
  
IV. En el procediment es prescindix del tràmit d'audiència i vista, de conformitat amb el que establix l'article 84.4 de la Llei de Règim Jurídic de les Administracions Públiques i del Procediment Administratiu Comú, en no figurar en l'expedient ni ser tinguts en compte per a la resolució altres fets, al·legacions o proves que les adduïdes per la persona interessada.
  
Als anteriors fets s'apliquen els següents:
  
Fonaments jurídics
  
I. Esta Conselleria de Sanitat és competent per a resoldre la present sol·licitud segons el Reial Decret 278/80, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Decret 105/98, de 21 de juliol, del Govern Valencià, sobre competències en matèria d'ordenació farmacèutica i Decret 87/1999, de 30 juliol, i Decret 198/1999, de 19 d'octubre, del Consell de la Generalitat Valenciana, pels quals s'aprova el Reglament Orgànic i Funcional de la Conselleria de Sanitat.
  
II. Atés que es formula sol·licitud a l'empara de l'article 3.1.b), del RD 909/78, de 14 d'abril, la qüestió a debatre se centra a determinar si en la zona proposada del municipi de València es donen els requisits establits en la citada norma d'excepció, és a dir, l'existència d'un nucli de població amb una dificultat superior a l'habitual per a l'accés al servici farmacèutic establit en el municipi i que el nucli de població reunisca almenys 2.000 habitants que hagen de beneficiar-se de l'obertura de l'oficina de farmàcia sol·licitada. Tot això atenent les circumstàncies existents en el moment de la sol·licitud.
  
En el present supòsit, la sol·licitant no aporta cap documentació que permeta valorar si la zona designada constituïx, a l'efecte d'autorització d'obertura d'una nova oficina de farmàcia, un nucli de població, ni si este reunix o no els 2.000 habitants necessaris per a concedir-la, tot això a pesar que la sol·licitant ha sigut requerida per a això, havent-se-li notificat l'obertura de període probatori en l'expedient en què ha estat inactiva.
  
En conseqüència, vistos els anteriors fets i fonaments jurídics, resolc denegar la sol·licitud formulada per la Sra. Emilia Zamorano González, a l'empara de l'article 3.1.b), del RD 909/78, de 14 d'abril, per a l'obertura d'una nova oficina de farmàcia en el municipi de València, zona compresa entre l'avinguda d'Eivissa, el carrer de Menorca i el marge esquerre del riu Túria, corresponent als districtes postals números 46249 i 46386
  
Notifique's la present resolució a les persones interessades amb l'advertència que no exhaurix la via administrativa i que hi poden interposar recurs d'alçada davant del conseller de Sanitat, en el termini d'un mes, comptador des de l'endemà de la data de notificació.